VS002537
Datum: 2004-06-30T02:00:00.000+02:00
datum_sodbe_i_stopnje: 2009-03-18T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: zelo hudi primeri
odskodnina: 114.000 EUR
opombe: II Ips 89/2014 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Po poklicu inženir elektrotehnike in profesor.

## Škodni dogodek

Poškodba na delovnem mestu - kot vzgojitelja v prevzgojnem domu ga je gojenec s kladivom večkrat udaril po glavi.

## Poškodba

Težka poškodba lobanje in možganov - številne razpočne rane in zlomi lobanjskega svoda, obsežna udarna večfragmentarna fraktura leve temenske-slepoočne kosti in raztrganina trde možganske opne v istem predelu možganov, obtolčenine možganov z dvema manjšima hematomoma, posttravmatsko razmehčanje tega možganskega predela; obtolčenine po obeh nadlahteh, postkomocijski sindrom, postkontuzijski sindrom, zaradi katerega ima še vedno glavobole, sekundarna prizadetost mentalnega funkcioniranja (zmeren posttravmatski psihoorganski sindrom).

## Telesne bolečine

50.000 EUR Hude stalne telesne bolečine - 10 dni, hude občasne telesne bolečine – 6 dni, zmerno hude telesne bolečine - 14 dni, zmerno hude občasne telesne bolečine - 2 meseca, lahke stalne telesne bolečine - 2 do 3 mesece, lahke občasne telesne bolečine pa od tedaj dalje in jih bo tudi v prihodnje, ob nastopu sprožilnih elementov (poslabšanje vremena, ob polni luni, izpostavljenosti soncu, ob soparnem vremenu, večjih psihičnih naporih in stresu). Skupaj so bolečine trajale 6 mesecev

#### Hospitalizacija

Nevrokirurška operacija, 10 dni hospitalizacije.

#### Ambulantno zdravljenje

Obiski splošnega zdravnika, nevrokirurga, logopeda.

#### Rehabilitacija

Dolgotrajna logopedska rehabilitacija na Inštitutu RS za rehabilitacijo v Ljubljani in Mariboru na ambulantni način.

#### Nevšečnosti med zdravljenjem

Intravenozno prejemanje analgetikov, antibiotikov, antiedematoznih zdravil, antistresnih zdravil, antitrombotičnih zdravil in pomirjeval; trajni urinski kateter, večkrat CT, RTG, MR, uporaba peroralnih analgetikov, logopedska rehabilitacija na hospitalni način. 1 leto je bil v bolniškem staležu, nato pa invalidsko upokojen.

## Strah

4.000 EUR Primarnega strahu ni doživel, zaradi nenadnega napada od zadaj. Hud sekundarni strah je trajal 16 dni, zmeren 85 dni, lahek 3 do 4 mesece.

## Zmanjšanje življenjske aktivnosti

60.000 EUR ZŽA je 65%. Delovne zmožnosti so skoraj izničene; ni sposoben nobenega zahtevnejšega dela opravila; je invalidsko upokojen. Ponovno se je moral naučiti govorjenja, branja (disleksija), pisanja (dizgrafija) in računanja (akalkulija). Ima težave z razumevanjem, priklicom besed, močno znižana je zapomnljivost, sposobnost učinkovite komunikacije v situacijah, ki zahtevajo razumevanje kompleksnih navodil, vsebin in podajanje hitrih odgovorov. Ne zapomni si besedila, ki ga bere. Trpi glavobole, motita ga ropot in intenzivna svetloba, kar ga naredi tudi razdražljivega in napetega; zato se izogiba ljudem in situacijam, ki bi lahko glavobole sprožili. Povečana je utrudljivost, nagnjenost k depresivnemu čustvovanju, motnje koncentracije. Sram ga je svojih pomanjkljivosti, zato funkcionira le v domačem okolju. Pri osnovnih življenjskih funkcijah je samostojen. Družabno in športno življenje je zamrlo, izgubil je prijatelje. Nezmožnost ustreznega govornega komuniciranja je razlog, da ga je zapustila partnerka.

#### Opis invalidnosti

Invalid I. kategorije.

**Zveza:**

OZ člen 179